​ທ່ານທອງ ​ເດດ​ສຸວັນ ​ເຈົ້າ​ຂອງ​ທຸລະ​ກິດ​ ປໍ້າ​ນໍ້າມັນ BPiTyler
ທ່ານ​ທອງ​ ອາ​​ໄສ​ຢູ່​ເມືອງ Lakeland, Florida ກັບ​ພັນ​ລະ​ຍາ​ແລະລູກ​ຊາຍ ຜູ້​ນຶ່ງ​ ຊື່ Tyler ຊຶ່ງ​ເປັນ​ຊື່​ຂອງ​ປໍ້າ​ນໍ້າມັນ​ນັ້ນ​ເອງ.
ລາຍການຊີວິດຊາວລາວໃນຕ່າງແດນຂອງ VOA ນີ້ ແມ່ນມີຈຸດປະສົງເພື່ອຈະນໍາ ເລື່ອງລາວແລະວິຖີຊີວິດຂອງຊາວລາວໃນທົ່ວສາລະທິດ ມາສະເໜີໃຫ້ທ່ານຜູ້ຟັງ ໄດ້ຮັບຊາບຢ່າງທົ່ວເຖິງກັນ ວ່າພວກເຂົາເຈົ້າມີການດໍາລົງຊີວິດແລະປະກອບອາຊີບ ຢ່າງໃດແດ່ແລ້ວ ແລະມື້ນີ້ ວັນນະສອນໄດ້ສໍາພາດທ່ານທອງ ເດດສຸວັນ ເຈົ້າຂອງ ທຸລະກິດປໍ້ານໍ້າມັນ ທີ່ລັດ Florida ມາສະເໜີທ່ານ ເຊີນຮັບຟັງໄດ້ໃນອັນດັບຕໍ່ໄປ ຊາວລາວອົບພະຍົບຈໍານວນນັບແສນທີ່ໄດ້ໜີອອກຈາກ ບ້ານເກີດເມືອງນອນ, ປະເທດລາວນັບຕັ້ງແຕ່ປີ 1975 ມາ ໄດ້ໄປອາໄສຢູ່ຕ່າງແດນ ກະຈັດກະຈາຍກັນຢູ່ ໃນຫຼາຍ ທະວີບໃນໂລກໂຮມທັງ ສະຫະລັດອະເມຣິກາທີ່ມີຊາວລາວ ອະໄສຢູ່ຫຼາຍສຸດປະເທດນຶ່ງ ແລະກໍເປັນແຕ່ບຸນ ຊາວລາວ ອະເມຣິກັນສ່ວນໃຫຍ່ນັ້ນຖືວ່າ ໄດ້ດິບໄດ້ປະສົບຄວາມ ສໍາເລັດລູກເຕົ້າໄດ້ຮໍ່າຮຽນສູງໆ,ປະກອບອາຊີບແລະມີໜ້າທີ່ ການງານທີ່ດີ ອັນມີທັງ ນັກອອກແບບເສື້ອຜ້າແລະກະເປົາ ຊື່ດັງ,ນັກການເມືອງລະດັບທ້ອງຖິ່ນ, ນາຍໝໍທະນາຍຄວາມ ແລະອື່ນໆອີກມາກມາຍ ຊຶ່ງມື້ນີ້ກໍເຊັ່ນກັນກັບໃນທຸກໆຄັ້ງ ທີ່ວັນນະສອນໄດ້ນໍາການສຳພາດຂອງຫຼາກຫຼາຍບຸກຄົນມາເຫຼົ່າສູ່ທ່ານຟັງ ຊຶ່ງຈະເປັນການ ສໍາພາດກັບທ່ານທອງ ເດດສຸວັນ ເຈົ້າຂອງທຸລະກິດປໍ້ານໍ້າມັນ  ທີ່ Lakeland, Florida ຂໍເຊີນຮັບຟັງບົດສໍາພາດໄດ້ນະບັດນີ້ /ບົດສໍາພາດ/ ທ່ານທອງ ໄດ້ອະທິບາຍເຖິງ ເບື້ອງຫຼັງຄວາມເປັນມາ ໃນຕອນນຶ່ງວ່າ: ປະຈຸບັນນີ້ ທ່ານທອງ ອາໄສຢູ່ເມືອງ Lakeland, Florida ກັບພັນລະຍາແລະລູກຊາຍ ຜູ້ນຶ່ງ ຊື່ Tyler ຊຶ່ງເປັນຊື່ຂອງປໍ້ານໍ້າມັນນັ້ນເອງ ທ່ານທອງ ເດດສຸວັນ ເປັນລູກຊາຍຜູ້ທີ່ ສອງຂອງ ອ້າຍເອື້ຍນ້ອງທັງໝົດ 9 ຄົນ ແລະມີນ້ອງຊາຍ 3 ຄົນທີ່ໄດ້ຮັບໃຊ້ເປັນຮົ້ວ ປ້ອງກັນຊາດຂອງປະເທດທີ່ເຂົາເຈົ້າໄດ້ມາອາໄສຢູ່ ຊຶ່ງທາງເຮົາກໍຈະນໍາການສໍາພາດກັບ ພວກກ່ຽວມາໃຫ້ທ່ານໄດ້ຮັບຟັງກັນໃນອານາຄົດຕໍ່ໄປ ຂໍເຊີນ click ຮູບໂທລະໂຄ່ງດ້ານຂວາມື ເພື່ອຮັບຟັງການສໍາພາດໄດ້